Calamata

CalamataHenrici de Schweinitz epigramma sepulcralis (Neograece Καλαμάτα (f. sg), antiquius ), loco antiquae urbis Pherarum (Graece:  vel ), est locus medius Regionalis Messeniae Unitatis in Peloponneso situs. Reformatione administrativa anni 2010 (vide: Libellus Callicratis) demo Calamatae tres pristini demi Arphara, Aris et Thouria inserti sunt, quo modo demus a 61373 ad 70006 incolarum increvit.

Calamata maximus Messeniae portus est. Urbs nota est ob oleas ibi procreatas, quae multas in terras venduntur. Genus „Kalamon“ nomen ab urbe trahit.

 Historia 
Pherarum, urbis antiquae loco hodiernae Calamatae sitae, iam apud Homerum mentio facta est.Homerus Ilias 5, 543; 9, 151; 9, 293; Odyssea 3, 488. Urbs anno 394 a.C.n. a Conone, duce Atheniensi, vastata est.Xenophon Hellenika 4, 8, 7; Cornelius Nepos Conon 1. Cum tardissime Philippo II Macedonum rege urbs Messeniae coniuncta est.Strabo 8, 4, 6. Ab anno 182 a.C.n. Pherai fuit pars Foederis AchaiciPolybius 23, 17, 2. et ab Augusto imperatore foederi locorum olim Laconicorum attributa est.Pausanias 4, 30, 2. Urbis antiquae reliquiae tantum exiguae exstant.

Saeculo XIII ab equitibus cruciatis ("Francis" dictis) Gulielmo II Villeharduino regnante castrum aedificatum est, quod adhuc urbi imminet; in latere septentrionali est parva ecclesia byzantina Panagiae Kalomatae dedicata, a qua urbs tempore byzantino nomen recens traxit. Alii putant nomen ab arundine (Neograece "Calami", "Calamata" = arundinetum), quae ad ostium Pamisi fluminis crescit, deductum esse.

Die 23 Martii anno 1821 in ecclesia Apostolorum in urbe inferiore sita initium Belli rerum novarum Graeci contra Imperium Ottomanicum publice annuntiatum est.Ernst Münch: Die Heerzüge des christlichen Europa wider die Osmanen und die Versuche der Griechen zur Freiheit. Vol. 3: Die Geschichte der neuesten Begebenheiten mit den Osmanen, und die Ereignisse des großen Aufstandes der Hellenen bis zur Erklärung des Kongresses von Kalamata an die Fürsten und Völker Europas. Schweighauser, Basileae 1823.

Diebus 13 et 15 Septembris anno 1986 Calamata vehementi terrae motu miserabiliter deleta est. Etsi maxima urbis pars noviter aedificata est, tamen media in urbe adhuc ruinae domuum tum dilapsarum exstant.

 Visu digna 
 Castrum saeculi XIII. Ibi quotannis aestate symphoniae ac ludi scaenici eduntur.
 Plures ecclesiae byzantinae.
 Benacium (Museum archaeologicum), media in urbe.
 Museum ferriviaria

 Clari cives 

 Prokopis Pavlopoulos, politicus et a die 13 Martii 2015 Graeciae praeses (1950)

 Pinacotheca 

 Notae 

 Homines urbis noti 
 Gulielmus II Villeharduinus, (mortuus 1278) ultimus Achaiae Principatus princeps gentis Villeharduinae
 Nicolaus Doxaras (1706/1710 – 1775), pictor
 Alexander Cumundurus (1815 - 1883), decies primus minister Graeciae
 Nicolaus Polites (1872 - 1942), eruditus rerum politicarum et minister rerum externarum Graeciae
 Maria Polyduri (1902 – 1930), scriptrix
 Basiles Photopulus (1934 – 2007), pictor, moderator cinematographicus et fabricator scaenarum
 Ioannes Heliopulus (* 1940), physicus particularum elementariarum
 Nicolaus Salabracus (* 1946), politicus et advocatus
 Nicolaus Lymberopulus (* 1975), pedilusor
 Socrates Papastathopulus (* 1988), pedilusor

 Nexus externi 

Publicus demi Calamatae situs (Neograece)

Categoria:Peloponnesus
Categoria:Demi Graeciae
Categoria:Messenia